Η **Αθλητική Ένωση Πεντέλης** είναι ελληνικό αθλητικό σωματείο που δραστηριοποιείται στην περιοχή της Πεντέλης, στην Αττική. Επίσημο έτος ίδρυσής της είναι το 2011  και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης για άρρενες αθλητές όλων των ηλικιακών ομάδων. Έδρα της είναι το Κλειστό Γυμναστήριο Νέας Πεντέλης χωρητικότητας 250 θεατών.

Ιστορική αναδρομή
-----------------

### Ίδρυση

Η Αθλητική Ένωση Πεντέλης δημιουργήθηκε το 2012 στο Δήμο Πεντέλης μετά από συγχώνευση των τμημάτων ανδρικής καλαθοσφαίρισης των συλλόγων Νεοπεντελικός Α.Ο. και Α.Σ. Πεντέλης. Ως έδρα του δηλώθηκε το Κλειστό Γυμναστήριο Νέας Πεντέλης, το οποίο χρησιμοποιούσε ο πρώτος από την περίοδο 2004-05 και έπειτα και ο δεύτερος λίγο αργότερα.

Το τμήμα καλαθοσφαίρισης του Νεοπεντελικού δημιουργήθηκε το 1983. Ανήλθε για πρώτη φορά στη Β' Κατηγορία της Ε.Σ.Κ. Αττικής το 1999, ενώ στην Α' Κατηγορία έκανε το ντεμπούτο του το 2006. Από την πλευρά του ο Α.Σ. Πεντέλης ιδρύθηκε στην περιοχή της Παλαιάς Πεντέλης επίσης το 1983. Μετά από ένα διάστημα αδράνειας λειτούργησε εκ νέου το 1997.

### Ντεμπούτο στην Ε.Σ.Κ.Α. (2011 - 2012)

Η Α.Ε. Πεντέλης ξεκίνησε την πορεία της απευθείας στην Α' Κατηγορία της Ε.Σ.Κ. Αττικής, αντικαθιστώντας το Νεοπεντελικό που ήδη αγωνιζόταν εκεί από το 2006. Με πρώτο προπονητή το Φίλιππο Ταμπάκη  η ομάδα κατόρθωσε να ταυτίσει το ντεμπούτο της με την κατάκτηση του τοπικού Πρωταθλήματος, παρόλο που στην αρχή της χρονιάς δεν συγκαταλεγόταν μεταξύ των φαβορί. Στον τελικό βαθμολογικό πίνακα, που περιελάμβανε 14 συλλόγους, η Πεντέλη βρέθηκε στην κορυφή με 19 νίκες και 7 ήττες. Την ίδια επίδοση είχε και η ομάδα του Γαλατσίου, η οποία όμως υστερούσε στα μεταξύ τους παιχνίδια και αναγκάστηκε να διεκδικήσει την άνοδο μέσω των Play-Offs, διαδικασία που η Πεντέλη απέφυγε. Σε επίσημη εκδήλωση τον επόμενο Ιανουάριο, η Ε.Σ.Κ.Α. βράβευσε τον Ταμπάκη ως καλύτερο προπονητή της περιόδου, ενώ το βραβείο του κορυφαίου παίκτη πήρε ο αθλητής της ομάδας, Τάσος Κανταρτζής.

### Περίοδοι στη Γ' Εθνική (2012 - σήμερα)

Την αγωνιστική περίοδο 2012-13 η Πεντέλη αγωνίστηκε για πρώτη φορά στο Πρωτάθλημα της Γ' Εθνικής, αποτελώντας τη μία από τις 11 ομάδες που συνέθεσαν το 2ο Όμιλο Νότου. Στον πάγκο της βρισκόταν και πάλι ο Ταμπάκης. Η ολοκλήρωση της αγωνιστικής δράσης τη βρήκε να διαθέτει 10 νίκες και 10 ήττες στη συλλογή της, ωστόσο η παραμονή της στην Κατηγορία δεν είχε εξασφαλιστεί καθώς εκκρεμούσε διοικητική απόφαση της Ομοσπονδίας αναφορικά με την τύχη ενός αγώνα άλλων ομάδων. Όταν αυτή εξεδώθη, η Πεντέλη βρέθηκε στην 7η θέση της τελικής κατάταξης, εκτός της ζώνης του υποβιβασμού.

Το επόμενο φθινόπωρο η Πεντέλη επέστρεψε στα γήπεδα της Γ' Εθνικής, ενώ μετακόμισε στον 1ο Όμιλο Νότου. Οι αντίπαλες ομάδες αυξήθηκαν αυτή τη χρονιά κατά δύο. Ο Ταμπάκης ανανέωσε μεν το συμβόλαιό του το καλοκαίρι, ωστόσο μια σειρά κακών αποτελεσμάτων τον Οκτώβρη τον οδήγησε νωρίς στην έξοδο από την ομάδα. Από τις αρχές Νοεμβρίου καθήκοντα πρώτου προπονητή διατήρησε ο Φώτης Καρακώστας. Η λήξη του Πρωταθλήματος για το 2013-14 βρήκε την ομάδα στην 6η και ασφαλή θέση της βαθμολογίας. Ο απολογισμός της ήταν 12 νίκες και 12 ήττες, ενώ δεν παρατηρήθηκε ισοβαθμία. Κορυφαίος σκόρερ για λογαριασμό της, και 10ος παραγωγικότερος στο σύνολο των Ομίλων, αναδείχθηκε ο Γιάννης Παρασκευόπουλος (383 πόντοι).

Την επόμενη χρονιά, 2014-15, ο σύλλογος της Πεντέλης διαγωνίστηκε και πάλι στα πλαίσια του 1ου Ομίλου Νότου, στον οποίο προστέθηκε μια επιπλέον ομάδα (σύνολο 14). Τη θέση του προπονητή διατήρησε ο Καρακώστας, ο οποίος πήρε, όμως, την απόφαση να αποχωρήσει στη διάρκεια της ανάπαυλας των Χριστουγέννων. Τον διαδέχθηκε ο Γιώργος Σκαραφίγκας, με συνεργάτες τους Μιχάλη Μαντζιώρη και Βασιλεία Γκουζίνη. Με την ομάδα αυτή κύλησε η περίοδος ως στο τέλος της, με την Πεντέλη να συγκεντρώνει 14 νίκες και 11 ήττες (είχε και ένα μηδενισμό στην τελευταία αγωνιστική όπου δεν αγωνίστηκε κόντρα στον Έσπερο). Καταλαμβάνοντας την 8η θέση του τελικού βαθμολογικού πίνακα, η Πεντέλη απέφυγε τον υποβιβασμό στις τοπικές κατηγορίες. Παραγωγικότερος σκόρερ για την ομάδα ήταν τη χρονιά αυτή ο Γιάννης Καραβασάνης (364 πόντοι).

Η προετοιμασία για την επόμενη περίοδο, 2015-16, ξεκίνησε με την πρόσληψη νέου προπονητικού διδύμου, το οποίο αποτέλεσαν οι Κώστας Χαρτοματσίδης και Γρηγόρης Κιτσούλης. Επιπλέον διευθυντική θέση έλαβε ο Άρης Μανιάτης, ο επί δεκαετία αρχηγός της ομάδας που αποσύρθηκε από την ενεργό δράση. Στη διάρκεια των μηνών που ακολούθησαν η Πεντέλη συγκέντρωσε 17 νίκες και 9 ήττες, σκαρφαλώνοντας μέχρι την 4η θέση της τελικής βαθμολογίας. Ακολούθησε αγώνας μπαράζ μεταξύ του συλλόγου και εκείνου που τερμάτισε στην αντίστοιχη θέση του έτερου Ομίλου Νότου, της Κ.Α.Π. προκειμένου να αποσαφηνιστεί η προτεραιότητα ανόδου προς κάλυψη αναπάντεχων κενών θέσεων σε ανώτερες Κατηγορίες. Σε αγώνα που διεξήχθη στην ουδέτερη έδρα του Παπάγου η Κ.Α.Π. επικράτησε στην παράταση με σκορ 77-85. Τη μεγαλύτερη συγκομιδή πόντων είχε τη χρονιά αυτή για λογαριασμό της Πεντέλης στην Κανονική Περίοδο ο Διονύσης Μουστόπουλος (347 πόντοι).

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2012-13 | 4 | Γ' Εθνική | 7 | - | 10-10 | - | - |  ? | - | - | - | - | - |
| 2013-14 | 4 | Γ' Εθνική | 6 | - | 12-12 | - | - | Γιάννης Παρασκευόπουλος | - | - | - | - | - |
| 2014-15 | 4 | Γ' Εθνική | 8 | - | 14-11-1 | - | - | Γιάννης Καραβασάνης | - | - | - | - | - |
| 2015-16 | 4 | Γ' Εθνική | 4 | Κατάταξης | 17-9 | 0-1 | - | Διονύσης Μουστόπουλος | - | - | - | - | - |
| 2016-17 | 4 | Γ' Εθνική | 3 | Κατάταξης | 17-7 | 0-1 | - |  ? | - | - | - | - | - |

Πρόσωπα
-------

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Ανδρέας Αττίκος |
|  | Γιάννης Καραβασάνης |
|  | Τάσος Καταρτζής |
|  | Μάνος Λουγιάκης |
|  | Άρης Μανιάτης |
|  | Διονύσης Μουστόπουλος |
|  | Γιάννης Παρασκευόπουλος |
|  | Λεωνίδας Σκούταρης |
|  | Ηλίας Τσόπης |
|  | Σταύρος Φιλιππόπουλος |
|  | Κώστας Χαρτοματσίδης |

 |  |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Φίλιππος Ταμπάκης | 2012 - Οκτ 2014 |
|  | Φώτης Καρακώστας | Οκτ 2014 - Δεκ 2014 |
|  | Γιώργος Σκαραφίγκας | Ιαν 2015 - Ιουν 2015 |
|  | Κώστας Χαρτοματσίδης | Ιουν 2015 - σήμερα |

 |  |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2016-17, η Α.Ε. Πεντέλης διαγωνίστηκε στο Πρωτάθλημα της Γ' Εθνικής Κατηγορίας Ανδρών που διοργάνωσε η Ελληνική Ομοσπονδία Καλαθοσφαίρισης και ειδικότερα στο 2ο Όμιλο Νότου. Στον τελευταίο συμμετείχαν 12 επιπλέον σύλλογοι απέναντι στους οποίους εκείνος της Πεντέλης συγκέντρωσε 17 νίκες και 7 ήττες. Στον τελικό βαθμολογικό πίνακα βρέθηκε στην 3η θέση, αποτυγχάνοντας να εξασφαλίσει την απευθείας άνοδο. Στη συνέχεια έλαβε μέρος σε αγώνα μπαράζ απέναντι στον Κ.Α.Ο. Κορίνθου, την ομάδα που τερμάτισε στην αντίστοιχη θέση του άλλου Ομίλου Νότου, προκειμένου να αποσαφηνιστεί η προτεραιότητα ανόδου εφόσον προέκυπταν κενές θέσεις στη Β' Εθνική. Στον αγώνα αυτό, που έλαβε χώρα στο ουδέτερο Κλειστό της Ελευσίνας, η Πεντέλη ηττήθηκε με μεγάλη διαφορά, 91-60, χάνοντας το πλεονέκτημα.

Την ίδια χρονιά ο σύλλογος συμμετείχε και σε δύο αγώνες στα πλαίσια της Ε' Φάσης του Κυπέλλου Αττικής. Στην 1η Αγωνιστική υποχρέωσε σε ήττα τον Ε.Φ.Α.Ο.Ζ. με σκορ 73-85 στο Ζωγράφου. Στη 2η Αγωνιστική, όμως, η πορεία του στο θεσμό διακόπηκε αφού έχασε με σκορ 62-68 στην έδρα του από τον Πανερυθραϊκό.

Έδρα του συλλόγου είναι το Κλειστό Γυμναστήριο Νέας Πεντέλης, χωρητικότητας 250 θεατών. Πρόεδρος του διοικητικού συμβουλίου είναι ο Νίκος Χαρτοματσίδης. Καθήκοντα πρώτου προπονητή διατηρεί από τον Ιούνιο του 2015 ο Κώστας Χαρτοματσίδης με άμεσο συνεργάτη το Γρηγόρη Κιτσούλη.

Παραπομπές
----------

1. 1 2 3  «Ιστορία», πληροφορίες στον επίσημο ιστότοπο του συλλόγου.
2. 1 2  «Κλειστό Νέας Πεντέλης», πληροφορίες στον ιστότοπο Gipeda.gr.
3. ↑  «Ταμπάκης: "Μεθυσμένη πολιτεία"», άρθρο στον ιστότοπο Sport24.gr, 12 Απριλίου 2012.
4. ↑  «Α' Ε.Σ.Κ.Α. – 26η αγωνιστική… Το Κορωπί «έστειλε» στη Γ' Εθνική την Πεντέλη!», άρθρο στον ιστότοπο InfoBasket.gr, 10 Απριλίου 2012.
5. ↑  «Α' Ανδρών: Ανέβηκε η Πεντέλη»[*νεκρός σύνδεσμος*], άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής.
6. ↑  «Για ένα καλύτερο 2013», άρθρο στον ιστότοπο Sport24.gr, 8 Ιανουαρίου 2013.
7. ↑  «Αποτελέσματα 2ου ομίλου Νότου (21η αγ.)», άρθρο στον ιστότοπο InfoBasket.gr, 21 Απριλίου 2013.
8. ↑  «Η ΕΟΚ άλλαξε την απόφασή της, δίνει το ματς στον Μίλωνα!», άρθρο στον ιστότοπο InfoBasket.gr, 23 Απριλίου 2013.
9. ↑  «Διαζύγιο με Ταμπάκη»[*νεκρός σύνδεσμος*], άρθρο στον ιστότοπο eBasket.gr, 28 Οκτωβρίου 2013.
10. ↑  «Ο Καρακώστας κι επίσημα «τιμονιέρης» στην Πεντέλη», άρθρο στον ιστότοπο InfoBasket.gr, 5 Νοεμβρίου 2013.
11. ↑  «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
12. ↑  «Top Scorer της Γ' εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014.
13. ↑  «Συνεχίζουν με Καρακώστα», άρθρο στον ιστότοπο InfoBasket.gr, 29 Μαΐου 2014.
14. ↑  «Παρελθόν ο Καρακώστας από την Πεντέλη!», άρθρο στον ιστότοπο BasketBlog.gr, 30 Δεκεμβρίου 2014.
15. ↑  «Τεχνικός διευθυντής ο Σκαραφίγκας!», άρθρο στον ιστότοπο InfoBasket.gr, 1 Ιανουαρίου 2015.
16. ↑  «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
17. ↑  «Αποτελέσματα 1ου ομίλου Νότου (26η αγ.)», άρθρο στον ιστότοπο InfoBasket.gr, 10 Μαΐου 2015.
18. ↑  «Ο τίτλος του top scorer στη Γ' εθνική στον Γιάννη Μανδαλάκη (τελική 2014-15)», άρθρο στον ιστότοπο InfoBasket.gr, 12 Μαΐου 2015.
19. 1 2  «Αλλαγή στο τεχνικό τιμ», άρθρο στον ιστότοπο InfoBasket.gr, 2 Ιουνίου 2015.
20. ↑  «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
21. ↑  «Αποτελέσματα 1ου ομίλου Νότου (26η αγ.)», άρθρο στον ιστότοπο InfoBasket.gr, 24 Απριλίου 2014.
22. ↑  «Α.Ε. Πεντέλης - Ήττα στην παράταση στο μπαράζ με Αγία Παρασκευή», άρθρο στον ιστότοπο AnoVrilissiaRadio, 10 Μαΐου 2016.
23. ↑  «Γ' Εθνική: Προβάδισμα στα μπαράζ ανόδου η Κ.Α.Π.», άρθρο στον ιστότοπο GrandSport.gr, 9 Μαΐου 2016.
24. ↑  «Top scorer της Γ΄ εθνικής ο Σπύρος Γεωργούτσος (τελική κατάταξη 2015-2016)», άρθρο στον ιστότοπο InfoBasket.gr, 27 Απριλίου 2016.
25. ↑  «Βαθμολογία και Αποτελέσματα Γ' Εθνικής Κατηγορίας Ανδρών (2ος Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
26. ↑  «Γ' Εθνική Ανδρών: Αγώνες Κατάταξης», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 28 Μαΐου 2017.
27. ↑  «Πήραν προβάδισμα η Κόρινθος και η Χαλκηδόνα», άρθρο στον ιστότοπο Sport24.gr, 28 Μαΐου 2017.
28. ↑  «Κύπελλο Ε.Σ.Κ.Α.: Συνεχίζουν Πεντέλη και Μαρούσι», άρθρο στον ιστότοπο InfoBasket.gr, 25 Σεπτεμβρίου 2016.
29. ↑  «Κύπελλο Ε.Σ.Κ.Α.: Πέρασε από την Πεντέλη (68-62) ο Πανερυθραικός» Αρχειοθετήθηκε 2017-08-12 στο Wayback Machine. άρθρο στον ιστότοπο Sepik.net, 19 Ιανουαρίου 2017.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

|  |  |
| --- | --- |
| εικονίδιο Πεντέλη | Πύλη Πεντέλη |

* Α.Ε. Πεντέλης, επίσημος ιστότοπος του συλλόγου.
* Α.Ε. Πεντέλης, επίσημος λογαριασμός στο Facebook.
* Α.Ε. Πεντέλης, επίσημος λογαριασμός στο Twitter.
* Α.Ε. Πεντέλης, επίσημος λογαριασμός στο YouTube.

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ΄ Εθνικής Κατηγορίας Καλαθοσφαίρισης Ανδρών 2023–2024 |
| --- |
|  |
| 1ος Όμιλος | 
* Ιόνιος Κέρκυρας
* Αστέρας Τέμενης
* Ιωάννινα (Σ.Κ.)
* Παναχαϊκή
* Προμηθέας 2014
* Αργοναύτης Νέας Κίου
* Αχαγιά '82
* Δόξα Πύρρου Άρτας
* Γλαύκος Πατρών
* Παραμυθιά
* Ιωάννινα (Α.Γ.Σ.)
* Γαργαλιάνοι
 |  |
|  |
| 2ος Όμιλος | 
* Πανναξιακός
* Κ.Α.Π.
* Κρόνος Αγίου Δημητρίου
* Παλαίμων Κορίνθου
* Ηλυσιακός
* Ακαδημία Μπάσκετ Ελευσίνας
* Εκπαιδευτήρια Δούκα
* Πικέρμι
* Πέρα
* Ίκαρος Καλλιθέας
* Αργοναύτης Τριγλίας
 |
|  |
| 3ος Όμιλος | 
* Ηλιούπολη
* Δάφνη Δαφνίου
* Ηράκλειο
* Πορφύρας Φρεαττύδος
* Ελευθερία Μοσχάτου
* Ερμής Αργυρούπολης
* Ένωση Ιλίου
* Νίκη Αμαρουσίου
* Χανιά
* Πεύκη
* Χολαργός
* Άγιοι Ανάργυροι
 |
|  |
| 4ος Όμιλος | 
* Μελίκη
* Τιτάνες Παλαμά
* Αετοί Βέροιας
* Καστοριά
* Άργος Ορεστικό
* Τρίκαλα
* Α.Ε.Λ.
* Κούπα Κιλκίς
* Αλμυρός
* Πιερικός Αρχέλαος
* Ολυμπιακός Βόλου
* Εκπαιδευτήρια Φρυγανιώτη
 |
|  |
| 5ος Όμιλος | 
* Ναύαρχος Βότσης
* Ασπίδα Ξάνθης
* Ευκαρπία
* Ρούπελ Σιδηροκάστρου
* Ιωνικός Ιωνίας
* Σταυρούπολη
* Όλυμπος Ελευθερίου-Κορδελιού
* Ευρώπη '87 Πευκοχωρίου
* Εθνικός Λαγυνών
* Βασιλικά Θεσσαλονίκης
* Αγία Βαρβάρα Καβάλας
* Ακαδημία Μπάσκετ Μουδανιών
 |

 |